3. ลักษณะประกอบธุรกิจ

ประวัติความเป็นมา

ปี 2521 จดทะเบียนจัดตั้งบริษัทในนาม “ บริษัท โรงพยาบาลเอกชล จำกัด ” ทุนจดทะเบียน 22
ล้านบาท

ปี 2524 เปิดดำเนินการโรงพยาบาลเอกชลอย่างเป็นทางการ โดยมีเตียงรับผู้ป่วยไว้ค้างคืน 80
เตียง

ปี 2535 บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย ชื่อย่อหลักทรัพย์ “
AHC ”

ปี 2537 บริษัทฯ จดทะเบียนแปรสภาพเป็นบริษัทมหาชน ชื่อว่า “ บริษัท โรงพยาบาลเอกชลจำกัด
(มหาชน) ”

ทุนจดทะเบียน 125 ล้านบาท

ปี 2549 เปิดดำเนินการโรงพยาบาลเอกชล 2 โดยมีเตียงรับผู้ป่วยไว้ค้างคืน 100 เตียง

ปัจจุบัน บริษัทโรงพยาบาลเอกชล จำกัด (มหาชน) ดำเนินกิจการโรงพยาบาล รวม 2 แห่ง คือ

1. โรงพยาบาลเอกชล ตั้งอยู่ที่ 68/3 หมู่ที่ 2 ถนนพระยาสัจจา ตำบลบ้านสวน อำเภอเมือง
จังหวัดชลบุรี บนเนื้อที่ 11 ไร่ 2 งาน 5 ตารางวา ปัจจุบันมีจำนวนเตียงรับผู้ป่วยไว้ค้างคืน 262
เตียง

2. โรงพยาบาลเอกชล 2 ตั้งอยู่ที่ 31/2 หมู่ที่ 3 ตำบลเสม็ด อำเภอเมือง จังหวัดชลบุรี บนเนื้อที่
15 ไร่ ปัจจุบันมีจำนวนเตียงรับผู้ป่วยไว้ค้างคืน 100 เตียง

โรงพยาบาลทั้ง 2 แห่ง เปิดให้บริการทุกวัน ตลอด 24 ชั่วโมง ให้บริการสุขภาพครบวงจร คือ
ตรวจรักษาโรค ฟื้นฟูสมรรถภาพ ป้องกันโรค และส่งเสริมสุขภาพ
ด้วยทีมแพทย์ผู้เชี่ยวชาญและบุคลากรมืออาชีพ พร้อมเครื่องมืออุปกรณ์การรักษาและวินิจฉัยที่ทันสมัย
มีรถพยาบาลพร้อมอุปกรณ์ช่วยชีวิตครบครัน นอกจาก นั้น ยังให้บริการนอกสถานที่ เช่น
การตรวจสุขภาพประจำปี การอบรมให้ความรู้เกี่ยวกับการป้องกันรักษาโรค
การปฐมพยาบาลเบื้องต้น ตามหน่วยงานราชการ โรงงาน และบริษัทต่างๆ
รวมทั้งติดตามเยี่ยมผู้ป่วยที่บ้านภายหลังจากรักษาหายแล้ว จัดประชุมวิชาการ เพื่อให้ความรู้แก่ผู้ป่วย
ญาติ และประชาชนทั่วไป ในการส่งเสริมสุขภาพและป้องกันโรค โดยวิทยากรผู้เชี่ยวชาญ

พัฒนาการทางธุรกิจที่สำคัญของบริษัทฯ คือ

ปี 2550 - ปรับปรุงพื้นที่ภายในอาคาร ชั้นใต้ดิน ถึง ชั้น 9 ของโรงพยาบาลเอกชล 2
รวมถึงติดตั้งระบบโทรศัพท์ (PABX) และซื้อเครื่องมือและอุปกรณ์การแพทย์ด้วยเงินลงทุนถึง 82.9
ล้านบาท

ปี 2551 - โรงพยาบาลเอกชล ปรับปรุงพื้นที่ภายในและห้องพักผู้ป่วยชั้น 4 ถึง 10 (อาคาร2)
รวมถึงระบบ ประปาและดับเพลิง จำนวนเงิน 39.7 ล้านบาท

- โรงพยาบาลเอกชล 2 เริ่มเปิดรับผู้ป่วยใช้สิทธิประกันสังคม
โดยได้รับโควต้าจากสำนักงานประกันสังคม สามารถรับผู้ประกันตนได้ จำนวน 5,000 คน

ปี 2552 - โรงพยาบาลเอกชล ยกเลิกรับผู้ป่วยใช้สิทธิประกันสังคม มุ่งเน้นรับผู้ป่วยทั่วไป,
ผู้ป่วยบริษัทคู่สัญญา, ผู้ป่วยบริษัทประกันและผู้ป่วยประสบอุบัติเหตุจากรถ (พ.ร.บ.)

- โรงพยาบาลเอกชล 2 รับผู้ป่วยใช้สิทธิประกันสังคม โดยได้รับโควต้าจากสำนักงานประกันสังคม
สามารถรับผู้ประกันตนได้ จำนวน 100,000 คน

ปี 2553 - โรงพยาบาลเอกชล ปรับปรุงพื้นที่ภายในชั้น 1 บริเวณรับผู้ป่วยนอก(อาคาร 2)
และคลังยา รวมถึงระบบ ไฟฟ้าและปรับอากาศ ด้วยวงเงิน 17 ล้านบาท

- โรงพยาบาลเอกชล 2 สร้างอาคารซักรีด เพื่อสนับสนุนงานบริการผ้า ของทั้ง 2 รพ.
รวมถึงซื้อเครื่อง Boiler จำนวนเงิน 9.3 ล้านบาท

- โรงพยาบาลเอกชล และ โรงพยาบาลเอกชล 2 พัฒนาระบบเอ็กซเรย์ เป็น Digital
Radiography (PACS – Picture Archiving and Communication System)
เพื่อการอ่านผลในระบบ On-line ของทั้ง 2 โรงพยาบาล

ปี 2554 - บริษัทฯ ชำระคืนเงินกู้ระยะยาวก่อนครบกำหนดชำระ 2 งวด รวมเป็นเงิน 86
ล้านบาท

1. เดือนกรกฎาคม และเดือนสิงหาคม 2554 ชำระคืนเงินกู้ 43 ล้านบาท
ซึ่งครบกำหนดชำระเดือน ธันวาคม 2555

2. เดือนกันยายน และตุลาคม 2554 ชำระคืนเงินกู้ 43 ล้านบาท
ซึ่งครบกำหนดชำระเดือนธันวาคม 2556

- โรงพยาบาลเอกชล เปิดให้บริการครบ 30 ปี และโรงพยาบาลเอกชล 2 เปิดให้บริการครบ 5
ปี

- โรงพยาบาลเอกชล 2 รับผู้ป่วยใช้สิทธิประกันสังคม โดยได้รับโควต้าจากสำนักงานประกันสังคม
สามารถรับผู้ประกันตนได้ จำนวน 120,000 คน

- โรงพยาบาลเอกชล 2 เป็น 1 ใน 32 โรงพยาบาลภาคเอกชนกลุ่มแรก
ที่ทำสัญญาให้การรักษาผู้ป่วย ใช้สิทธิข้าราชการ โครงการเบิกจ่ายตรง(DRGs)กับกรมบัญชีกลาง
กระทรวงการคลัง

รางวัลจากการพัฒนาคุณภาพอย่างต่อเนื่อง

ปี 2550 - โรงพยาบาลเอกชล ผ่านการรับรองมาตรฐานคุณภาพโรงพยาบาล (Hospital
Accreditation) จาก สถาบันรับรองคุณภาพสถานพยาบาล (องค์กรมหาชน)

- โรงพยาบาลเอกชล 2 รับรางวัลดีเด่นประจำปี 2550 ประเภทส้วมสาธารณะในโรงพยาบาล
จากศูนย์ อนามัยที่ 3 ชลบุรี กรมอนามัย กระทรวงสาธารณสุข

ปี 2551 - โรงพยาบาลเอกชล 2
ผ่านการรับรองขึ้นทะเบียนเป็นสถานพยาบาลที่ให้บริการฟอกเลือดด้วยเครื่อง ไตเทียม
จากสำนักงานประกันสังคม

- โรงพยาบาลเอกชล 2 ผ่านการรับรองมาตรฐานระบบคุณภาพ ISO 9001 : 2000 จาก
Bureau Veritas Certification Thailand

ปี 2552 - โรงพยาบาลเอกชล รับรางวัล Hospital Quality Award ระดับ Gold จากบริษัท
อเมริกันอินเตอร์ แนชชั่นแนลแอสชัวรันส์ จำกัด

- โรงพยาบาลเอกชล 2 รับรางวัล Hospital Quality Award ระดับ Standard จากบริษัท
อเมริกัน อินเตอร์แนชชั่นแนลแอสชัวรันส์ จำกัด

ปี 2553 - โรงพยาบาลเอกชล 2 รับมอบกิตติกรรมประกาศขั้นที่ 2
จากสถาบันรับรองคุณภาพสถานพยาบาล (องค์การมหาชน)

- โรงพยาบาลเอกชล และ โรงพยาบาลเอกชล 2 รับรางวัลโครงการ Tokiomarine Taiyou
Quality Award 2010

- โรงพยาบาลเอกชล 2 รับรางวัล The Best Performance Award โครงการ Ayudhya
Allianz C.P. Hospital Service Award 2010

ปี 2554 - โรงพยาบาลเอกชลผ่านการต่ออายุการรับรองมาตรฐานคุณภาพโรงพยาบาล
(Reaccreditations) จาก สถาบันรับรองคุณภาพสถานพยาบาล (องค์กรมหาชน)

- โรงพยาบาลเอกชล รับรางวัลโครงการ Tokiomarine Taiyou Quality Award 2011
(Electronic Card)

- โรงพยาบาลเอกชล และ โรงพยาบาลเอกชล 2 รับรางวัล Hospital Quality Award
ระดับ Gold จาก บริษัท อเมริกันอินเตอร์แนชชั่นแนลแอสชัวรันส์ จำกัด

กิจกรรมช่วยเหลือสังคม ปี 2554

1. อบรมการช่วยฟื้นคืนชีพขั้นพื้นฐานสำหรับหน่วยงานเอกชนและอาสาสมัคร
ซึ่งจัดเป็นประจำอย่างต่อเนื่อง เพื่อให้ความรู้ ทักษะ
และมีหลักการปฏิบัติที่ถูกต้องแก่ผู้ให้การช่วยฟื้นคืนชีพ เช่น อาสาสมัครจากมูลนิธิต่างๆ เป็นต้น
ทำให้การช่วยฟื้นคืนชีพเป็นไปอย่างมีประสิทธิภาพ สามารถลดจำนวนผู้เสียชีวิต
และป้องกันความพิการหรือภาวะแทรกซ้อนที่อาจเกิดขึ้นตามมาภายหลัง

2. บริการให้ความรู้นอกสถานที่
เพื่อให้ความรู้ด้านสุขภาพแก่ประชาชนที่สนใจสามารถนำไปปฏิบัติในชีวิตประจำวันได้ เช่น

- ร่วมกิจกรรมในโครงการ “ องค์การบริหารส่วนจังหวัดชลบุรีพบประชาชน ” ตามอำเภอต่างๆ
ในจังหวัดชลบุรีทุกเดือน โดยจัดกิจกรรมบริการตรวจสุขภาพเบื้องต้น
ให้ความรู้เกี่ยวกับการดูแลรักษาสุขภาพ ตอบปัญหาเกี่ยวกับสุขภาพให้กับประชาชน

- ร่วมเป็นวิทยากรสอนนักเรียนชั้นประถมศึกษาปีที่ 5 และ 6 โรงเรียนปรีชานุศาสน์ อำเภอเมือง
จังหวัดชลบุรี ในหลักสูตรสถานศึกษา ปี 2551 เรื่อง “ มนุษย์กับการดำเนินชีวิต ”

- จัดทีมแพทย์และพยาบาลเข้าเยี่ยมสำรวจสภาพแวดล้อมในการปฏิบัติงานของพนักงาน
เพื่อวิเคราะห์สาเหตุและปัญหาที่ทำให้พนักงานมีอาการปวดหลัง พร้อมให้คำแนะนำ
และติดตามประเมินผล ให้แก่ 0บริษัท ไทยจูรอง เอ็นจิเนียริ่ง จำกัด
เนื่องจากพนักงานมีอาการปวดหลัง

- การออกบูธในชุมชนและสถานที่ต่างๆ เพื่อให้ความรู้ด้านสุขภาพ

3. มอบทุนการศึกษาให้แก่นักศึกษาพยาบาลของมหาวิทยาลัยภาครัฐบาล
เพื่อส่งเสริมพัฒนาบุคลากรทางการพยาบาลและรองรับการขาดแคลนพยาบาลวิชาชีพ

4. รับบริจาคเลือดของพนักงานโรงพยาบาลเอกชล และ โรงพยาบาลเอกชล 2 ในโครงการ “
เลือดเอกชล ” ให้แก่สภากาชาดไทย ภาคบริการโลหิตแห่งชาติที่ 3 (จังหวัดชลบุรี)
เพื่อแจกจ่ายให้แก่โรงพยาบาลต่างๆ ในจังหวัดชลบุรี และจังหวัดใกล้เคียง

5. มอบสิ่งของและเงินช่วยเหลือโรงเรียนวัดหนองปรือ (สามัคคีราษฎร์บำรุง) ตำบลหนองปรือ
อำเภอพนัสนิคม จังหวัดชลบุรี เนื่องจากประสบอัคคีภัย เมื่อวันที่ 3 สิงหาคม 2554
ทำให้ทรัพย์สินและอาคารเรียนเสียหายหมดทั้งหลัง

6. มอบถุงเท้าให้แก่คนชราและเด็กที่ประสบภัยหนาว อำเภอเวียงแหง จังหวัดเชียงใหม่

7. มอบอาหารช่วยเหลือผู้ประสบอุทกภัยน้ำท่วมที่ศูนย์พักพิงชั่วคราววิทยาลัยพละศึกษาจังหวัดชลบุรี

8. มอบสิ่งของและเงินช่วยเหลือผู้ประสบอุทกภัยน้ำท่วม ผ่านสภากาชาดไทย จังหวัดชลบุรี